b'\n_START_ARTICLE_\nReaktor na krogli\xc4\x8dno gorivo\n_START_PARAGRAPH_\nReaktor na krogli\xc4\x8dno gorivo (ang.Pebble-Bed Reactor - PBR) je tip jedrskega reaktorja, ki je hlajen s plinom in ima grafit za moderator. PBR spava v razred visokotemperaturnih reaktorjev (VHTR) in je eden izmed \xc5\xa1estih dizajnov reaktorjev \xc4\x8detrte generacije._NEWLINE_PBR uporablja gorivo v obljiki kroglic (pebbles), ki so velike kot teni\xc5\xa1ka \xc5\xbeogica. Kroglice sp zgrajene iz piroliti\xc4\x8dnega ogljika (ki slu\xc5\xbei kot moderator) in na tiso\xc4\x8de majhnih TRISO gorivnih delcev. TRISO delci so zgrajeni iz cepilnega materiala kot je \xc2\xb2\xc2\xb3\xe2\x81\xb5U), obdani so s kerami\xc4\x8dno plastjo silicijevega karbida, ki jih dr\xc5\xbei skupaj in zadr\xc5\xbeuje fisilne produkte. V jedru reaktorja je ve\xc4\x8d tiso\xc4\x8d kroglic. Reaktor hladi inertni plin kot je helij, du\xc5\xa1ik ali ogljikov dioksid, hladilni plin ne reagira kemi\xc4\x8dno z gorivni krogljicami. Zaradi visokih temperatur je vi\xc5\xa1ji termodinami\xc4\x8dni izkoristek, ki je do 50%._NEWLINE_Ta tip reaktorja je pasivno varen, to pomeni, da niso potrebno dodatni aktivni varnostni sistemi. Pri visoki temperaturi se avtomatsko zmanj\xc5\xa1a kriti\xc4\x8dnost. Ker je reaktor grajen za visoke temperature, bo pre\xc5\xbeivel tudi scenarije, kjer se temperatura dvigne do 1 600\xc2\xa0\xc2\xb0C._NEWLINE_Koncept je prvi predlagal Farrington Daniels v 1940ih, komercialni razvoj se je za\xc4\x8del \xc5\xa1ele v 1960ih. Nemci so zasnovali AVR reaktor,, ki je imel velike tehni\xc4\x8dne in ekonomi\xc4\x8dne probleme, zato so projetk opustili. AVR na\xc4\x8drt so licen\xc4\x8dno ponudili Ju\xc5\xbeni Afriki kot PBMR in Kitajski kot HTR-10, slednji je edini operativni. In\xc5\xa1tituti in univerze, kot so MIT, University of California at Berkeley, General Atomics (U.S.), Nizozemsko podjetje Romawa B.V., Adams Atomic Engines in Idaho National Laboratory razvijajo to tehnologijo._NEWLINE_Kot gorivo se lahko uporablja fisilne materiale kot so uran, plutonij in torij. Kriti\xc4\x8dnost se dose\xc5\xbee, da se zbere dovolj kroglic v pravilno geometrijo. Reaktor potrebuje za\xc5\xa1\xc4\x8dito pred po\xc5\xbearom zaradi grafita. V idealnem primeru bi hladilni plin direktno poganjal turbino, s tem bi bil dose\xc5\xbeen najve\xc4\x8dji izkoristek. Vendar bi lahko po\xc5\xa1kodba kontamninirala hladilni plin, ki bi potem raz\xc5\xa1iril radioaktivne materiale. Zato je mo\xc5\xbena tudi uporaba izmenjevalnika toplote. Odpadno toploto iz turbine bi se lahko  uporabljalo za ogrevanje ali pa bi poganjal drugi toplotni stroj._NEWLINE_Konvencionalni tla\xc4\x8dnovodni reaktor ima visoke stro\xc5\xa1ke izgradnje zaradi kompleksnosti hladilnih krogov in potrebuje veliko varnostnih sistemov. Tudi voda postane kontaminirana z delci in vsrkava nevtrone. Primarni hladilni krog mora biti redno in\xc5\xa1pektiran. Pri PBR ni mo\xc5\xbena eksplozija pare.'